**Vysvetlivky k hodnotiacemu hárku**

1) Ak je vo výberovom konaní na súd vyššieho stupňa uchádzačom sudca, uveďte slovne výsledok hodnotenia podľa § 27g zákona č. 385/2000 Z. z. o sudcoch a prísediacich a o zmene a doplnení niektorých zákonov v znení zákona č. 467/2011 Z. z.

2) Uveďte počet bodov, ktoré uchádzač získal v písomnej časti osobitne pre písomný test, prípadovú štúdiu, preklad z cudzieho jazyka a písomného vyhotovenia súdnych rozhodnutí.

3) Uveďte celkový počet bodov, ktoré uchádzač získal v písomnej časti výberového konania.

4) Uveďte slovné hodnotenie uchádzača po písomnej časti výberového konania („úspešný“ alebo „neúspešný“).

5) Uveďte slovné hodnotenie uchádzača na základe psychologického posúdenia („úspešný“ alebo „neúspešný“).

6) Uveďte počet bodov za odborné znalosti uchádzača overované v ústnej časti výberového konania.

7) Uveďte počet bodov za osobnostné predpoklady uchádzača overované v ústnej časti výberového konania

**Intelektové schopnosti** – napríklad dôvtip, chápavosť, bystrosť, prispôsobivosť zmenám, schopnosť učiť sa a používať naučené, schopnosť riešiť problémy.

**Tvorivosť** – schopnosť utvárať nové a pôvodné myšlienky. Schopnosť tvorivého myslenia.

**Komunikačné schopnosti** – schopnosť jasne a jednoznačne formulovať myšlienky verbálne i písomne, tvoriť zrozumiteľné frázy, ovládať techniky aktívneho počúvania.

**Sebapoznanie** – uvedomovanie si svojich silných a slabých stránok.

**Kultivované vystupovanie** – zdvorilé správanie.

**Dôveryhodnosť** – schopnosť vybudovať dôveru.

**Emocionálna stabilita** – pokoj, vyrovnanosť, schopnosť emočnej kontroly.

8) Uveďte celkových počet bodov, ktoré uchádzač získal v ústnej časti výberového konania.